On Circlen pelaajien nukkumaanmenoaika.
Yksi heistä nukkuu asunnossaan nyt viimeistä kertaa,
sillä huomenna estetään taas joku, ja jäljelle jää viimeinen viisikko.
Gianna, sano sinä tämä asia loppuun.
Panokset kasvavat joka ilta,
mutta huomenna pelissä on salainen supervaikuttaja,
joka voi estää kenet tahansa ja pysyä silti nimettömänä.
Hienoa, kulta.
Minä haluan olla salainen supervaikuttaja.
Aion tehdä kaikkeni ja ajatella strategisesti.
Pelaan samaa peliä kuin tähänkin asti. Aion olla porukan aikuinen.
Minun täytyy puhua Kevinille.
Vaikka hän näkisi taktikoinnin, haluan hänen ajattelevan,
etten enää kanna hänelle kaunaa ja että minulla ei ole enää liittolaisia,
joten minut arvioidaan huonosti, ja sitten hän arvioi minut ylös.
Hyvää yötä, perhe.
Tämä oli huippupäivä, koska sain jutella kanssanne.
Kiitos, että autatte minua keskittymään. Olette oikeassa: olen melkein maalissa.
Enää yksi arviointi selvittävänä, Circle. Kyllä tämä onnistuu.
Ajatukseni laukkaavat jatkuvasti, mutta tarvitsen kauneusuneni.
Hyvää yötä, Circle.
Circlessä on tärkeä aamu.
Koska tärkeä finaali lähestyy, Rachelilla on tärkeä tiedotus.
Tänään olen hereillä!
Huomenta, Circle. -Tämä on tärkeä päivä.
Onpa hyvä olo.
Tänään arvioimme toisemme viimeistä kertaa ennen finaalia.
Saamme yhden salaisen supervaikuttajan, joka päättää, kuka lähtee kotiin.
Emme tiedä, kuka se on.
Eilen lupasin eri ihmisille kaikenlaista,
ja tänään minun täytyy varmistaa, etteivät he kuule toisille antamistani lupauksista.
Madelyn on vihainen Rachelille.
En todellakaan halua Madelyniä finaaliin.
Nyt peli on häikäilemätöntä. Jokainen haluaa voittaa 100 000 dollaria.
Liittolaisina pitämämme pelaajat saattavat kääntyä vihollisiksi.
Tästähän tulee taas yksi tylsä ja hiljainen päivä, eikö niin?
Ei.
Jadejha tekee jo peliliikkeitä ja silmäilee K Ferniä.
Minun täytyy jutella Kevinille.
Haluan pois Kevinin tappolistalta. Hänen täytyisi pitää Giannaa suurempana uhkana.
Circle, kutsu Kevin yksityiskeskusteluun.
Kevin siellä miettii, että mitä helvettiä.
Mitä?
Mitä hemmettiä?
Circle, avaa yksityiskeskustelu Jadejhan kanssa.
Viesti:
"Uskomatonta, että sanon näin, mutta meidän täytyy puhdistaa ilmaa."
"Käsitykseni sinusta perustuu siihen, mitä Gianna ja Darian aiemmin sanoivat.
Nyt uskon olleeni väärässä."
Vau.
Okei. Hengitelläänpä hetki.
Peli on jo loppusuoralla.
Jokainen tekee kaikkensa päästäkseen kaikkien suosioon.
Minä olen nyt hälytystilassa.
Aion pelata tämän keskustelun niin,
että Jadejha pitää meitä bestiksinä.
Viesti:
"Tätä viestiä en osannut odottaa, kun heräsin tänä aamuna."
Nauruemoji.
"Tosi kiva kuulla, olen samaa mieltä. Puhdistetaan ilmaa."
Tiesin, ettei hän odottanut… En minäkään odottanut tätä, Kevin!
Minun täytyy varoittaa häntä jotenkin ja viestiä,
että Giannan mukaan pelisi kostautuu.
Sitten sanon, etten enää jahtaa häntä.
Viesti: "Gianna on ollut koko ajan pudottamassa sinua."
"Hän on taktikoinut estämällä Darianin ja Garretin,
koska sinulla oli hyvät välit kumpaankin."
Näen kyllä, että Jadejha yrittää uida liiveihini.
"Gianna sanoi, että karma kostaisi Darianin estämisen.
Hän halusi pestä kätensä ja syyttää sinua."
"Nyt hän on ainoa, jolla on valtaa kaataa sinut."
Jadejha, Jadejha.
Minä tiedän tämän kaiken jo.
Näihin Jadejhan mullistaviin uutisiin täytyy nyt reagoida kuin järkyttyisin.
Niin kuin todellakin jäisin kiitollisuudenvelkaan näistä tiedoista.
Viesti: "Ei voi olla totta!" Kokonaan isolla ja kaksi huutomerkkiä.
"Nyt tämä käy täysin järkeen."
"Tämä täytyy olla mahdollista estää jotenkin. Mitä suunnittelet?"
Tämä keskustelu hermostuttaa. Sydämeni alkaa…
Viesti: "Hänet täytyy arvioida alas, koska hän uhkaa meitä molempia." Lähetä viesti.
Kaikki pitävät edelleen Giannaa ja minua vihollisina.
Ei siis olisi ihmeellistä, jos sanoisin vain, että okei.
"Olet oikeassa. Tehdään juuri noin."
Viesti: "Olet aivan oikeassa.
Lisäksi meidän täytyy arvioida toisemme #YkkösSijalle,
jotta varmistaisimme oman selviytymisemme."
"Meillä taitaa olla suunnitelma. #PeliKäyntiin".
Juuri tätä minä tarvitsinkin.
Haluan, ettei Kevin enää pidä minua uhkana.
Ei hän välttämättä arvioi minua oikeasti ykköseksi,
mutta ainakaan hän ei pidä minua uhkana.
Kunhan Jadejha on tyytyväinen ja uskoo tämän koko jutun,
minun työni on tehty.
Ei ihan, K Fern. Sinun täytyy selvitä vielä estämisestä ja finaalista.
Pidä silti toki tauko, kulta.
Finaalin lähestyessä pelaajat ovat vain omia itsejään.
Varsinkin Rachel.
Nahkasohva. Hyvin epämukava.
Korituoli, jossa en ole vielä istunut. Teenkin sen nyt.
Kukaan ei nähnyt. -Ei tässä sentään missään TV:ssä olla.
Rachelin korjatessa tuolia Tierra tähtää valtaistuimelle.
Hän lähestyy Circlen kuningatarta Giannaa.
Haluan varmistaa, että selviydymme Giannan kanssa estämisestä.
Gianna on koko on ollut vaikuttajana siitä asti, kun Tierra tuli peliin.
Hän tekee selvästi jotain oikein. Haluan hänen puolelleen.
Voi paska.
"Tierra kutsui sinut yksityiskeskusteluun."
Circle, avaa yksityiskeskustelu Tierran kanssa.
Toivottavasti saamme Tierralta jotain tietoa.
Kaipa hänkin haluaa päästä vahvimman pelaajan suosioon.
Varmasti.
Viesti: "Hei. Kiitos, että pidit minut pelissä aiemmissa estämisissä.
Mitä mieltä olet seuraavasta arvioinnista?
Tämä kierros on supertärkeä. #TissitHiessä".
Lähetä viesti.
Antonio ainakin hikoilee varmasti, koska…
Hermostuttaa!
Meitä kaikkia kuumottaa, Tierra.
Joo. Tykkäsin kyllä tuosta kiitoksesta.
Tämän keskustelun tarkoitus on lypsää tietoa. Selvitetään, kehen hän luottaa.
Viesti: "Hei, TT. Ole hyvä vain."
"Olen vain iloinen, etten hikoile yksin."
Nauruemoji. "Kenessä sinä näet varoituslippuja?"
Okei, tämä on hyvä juttu. Loimme yhteyden ja hikoilemme molemmat.
Varoituslipuilla hän tosin yrittää saada minut paljastamaan tietojani.
Viesti: "Sinä et ainakaan osoita mitään varoitusmerkkejä.
Rachel on minusta päivänselvä peluri…"
"…ja se on varoituslippu. Mitä sinä sanot?"
Hitto. -En odottanut Rachelia. Madelyniä ehkä.
Rachel ja Gianna ovat läheiset, mutta kyse on 100 000 dollarista.
Muiden on aika havahtua Rachelin touhuihin.
Viesti: "Voi, kiitos paljon. Sinussakaan ei näy varoituslippuja.
Rachel on kaverini, mutta ymmärrän kyllä pointtisi."
"Mitä mieltä olet Jadejhasta?"
Tiedän, että Jadejha on tulossa pudottamaan sinut, Gianna,
mutta en voi kertoa sitä,
koska Jadejhan avulla voin päästä finaaliin, ja aion pitää siitä kiinni.
Viesti: "Sanon nyt suoraan.
Jadejha on kaverini, ja pidän hänen puoliaan."
"Pelin tässä vaiheessa täytyy luottaa intuitioon.
Sen mukaan voin luottaa sinuun ja häneen. #LoppuSuora."
Se vahvisti, että Tierra ja Jadejha ovat kai toistensa ykköset.
Lisäksi tuo ehkä todisti,
että Madelyn puhui totta, ja heillä on salainen suunnitelma.
Viesti: "Olen pitänyt hänen puoliaan alusta asti ja pidän edelleen.
Toivottavasti hän ajattelee samalla tavalla." Sydänemoji. Lähetä viesti.
Nyt hän yrittää suojata selustaansa.
Hyvä on, Gianna. Hyvin pelattu.
Viesti: "Voin kertoa, että Jadejha ajattelee samalla tavalla.
Jos olen salainen supervaikuttaja…"
"…lupaan pitää sinut turvassa. Toivottavasti teet samoin." Sydänemoji.
Mahtavaa. -Upeaa.
Ihanaa, Tierra. Mehän pidimme sinut pelissä jo kahdesti. Miksemme nyt pitäisi?
Viesti:
"Tiedän, että sanasi on valtavan arvokas. Minun kanssani olet turvassa."
Sormet ristissä -emoji. "#NähdäänMaaliviivalla".
Lähetä viesti. -Siinä vasta viesti.
"Nähdään maaliviivalla." Todellakin nähdään.
Tämä on hyvä. Tarkoitukseni olikin varmistaa, etten ole Giannan tähtäimessä.
Tästä päätellen en olekaan. Tehtävä suoritettu.
Nyt jäljellä on kuusi pelaajaa, ja yksi vaikuttaja pudottaa vielä yhden.
Suojelemme itseämme kertomalla kaikille sen, mitä he haluavat kuulla.
Parhaassa tapauksessa supervaikuttaja olemme me.
Finaali on aivan nurkan takana, ja sinne päästäkseen pelaajien täytyy -
pyyhkiä tasot, kasvattaa pitkät kynnet kitaransoittoon,
keksiä strategia -
ja venytellä lattialla päiväkausia.
Sekä olla valmiina yllätyksiin.
Hei, mitä?
"Huokuu-palkintogaala".
Tierra on voittaja ja rakastaa palkintoja.
Millaisia palkintoja nyt jaetaan?
Circle, avaa Huokuu-palkintogaala.
Viimeinen peli on viimeinen tilaisuus vaikuttaa ennen viimeistä estämistä.
Nyt palkintoja myönnetään useammassa sarjassa.
"Ehdokkaat: Huokuu onnekkuutta." -Ehkä minua pidetään onnekkaana.
Tierra voi olla onnekas, koska me ja Kevin pidättäydyimme kahdesti estämästä häntä.
Tierra on pelannut sotkuisesti. Hän on onnekas, koska on yhä pelissä.
Sitten kukin pelaaja äänestää nimettömänä valitsemaansa voittajaa.
Nimettömänä jokainen voi heittää pieniä piikkejä.
Me ainakin heitämme.
Inhoan tätä nyt jo.
Haluaisin äänestää Tierraa.
Circle, äänestän Giannaa.
Äänestäisin Keviniä.
Kevin. -Tämä olkoon Kevin.
Sitten Circle paljastaa tulokset pelaajien tuomittaviksi ja tapeltaviksi.
"Ja palkinnon voittaja on…"
Joo, tätä minä odotinkin.
Hyvin ansaittu palkinto.
Kukaan ei tajua, miten olet pärjännyt noin.
Kuule, Kevin, ota se palkinto.
K Fern on ensimmäinen voittaja.
Lyhensimme hänen puhettaan noin 20 minuutilla. Sitten seuraava palkinto.
"Ehdokkaat: huokuu aitoutta."
Näyttää ihan Oscar-gaalalta. -Tosiaan.
Minusta Gianna huokuu aitoutta, mutta muista en tiedä.
Tästä palkinnosta taistelevat Gianna ja Kevin.
He ovat olleet tukenani enemmän kuin kukaan muu.
Yhteisymmärryksemme ja alusta asti jatkuneen liiton perusteella -
sekä koska hän on aina pitänyt sanansa, aitoudenhuokujan täytyy olla Rachel.
Valintani on aivan ilmiselvä.
Tämän palkinnon saa Madelyn.
Hän on koko ajan ollut minulle rehellinen.
Gianna ja aitous.
Minusta hän on aito. Hän on rehellinen, ja hänestä pitävät kaikki.
Jos nyt kuitenkin valitsen yhden, sen täytyy olla Jadejha.
"Ja palkinnon voittaja on…"
Gianna.
Taas yksi sulka Giannan hattuun,
mutta se on muuttumassa lasertähtäimen pisteeksi,
koska teemme näköjään jatkuvasti kaiken oikein.
Muut pitävät meitä pian liian vahvoina.
Käy koko ajan selvemmäksi, että Gianna on kaikkien pahin kilpailija.
Teidän kaikkien täytyy nyt tajuta, että jos emme kaikki avaa silmiämme,
Gianna lähtee täältä sata tonnia taskussaan.
Älkää äänestäkö häntä, jos haluatte voittaa.
Kiitos kanssapelaajille.
Otamme palkinnon vastaan Giannan puolesta,
mutta me olemme järjestäneet tämän koko jutun.
Seuraava palkinto saattaa koetella liittoja.
"Huokuu lojaaliutta."
Rachel on ollut lojaali aivan alusta asti.
Hän on se, jonka kuka tahansa haluaisi liittoon.
Mieleen tulee heti Madelyn. Hän on ollut koko pelin ajan minulle lojaalein.
Supervaikuttajan tullessa haluan, että Gianna arvioidaan alas,
ja tämä osoittaa, miksi muidenkin pitäisi arvioida hänet huonosti.
Tämä on niitä outoja juttuja.
Olisi hyväksi saada tämä palkinto, mutta samalla saisi selkäänsä maalitaulun.
Circle, äänestän lojaaliuspalkinnon saajaksi Rachelia.
Tämä kuuluu aivan selvästi pikkukullalleni Kevinille.
"Ja palkinnon voittaja on…"
Rachel! Jee!
Hei! -Mahtavaa!
Jes!
Voi, miten kiva.
Varmaankin joudumme nyt maalitauluiksi, mutta tämä on silti kiva!
Ainakin maalitaulu jakautuu nyt kahdelle. -Se on sentään hyvä.
Toivottavasti muut katsovat noita kasvoja -
ja haluavat heidät ulos varsinkin ennen finaalia.
Ei tuossa ole järkeä.
Ei Rachel ole lojaali!
Kukaan muu kuin Gianna ei halua Giannaa vaikuttajaksi neljättä kertaa.
Tämä ei olisi voinut mennä paremmin. -Täydellinen maailma.
Tämän palkinnon haluaa vain opiskeluaikainen ex-poikaystäväni.
"Huokuu manipuloijaa."
Voi ei. Nyt tämä lähtee käsistä.
Jos saan tämän, se ei ole hyvä juttu. Ei sitten yhtään.
Madelyn. Manipuloija-Madelyn. Sanat sopivat yhteen.
Madelyn on manipuloinut peliä.
Tämä täytyy antaa sellaiselle, jota oletan muiden äänestävän.
Gianna on vähän manipuloiva.
Hän voittaa toisten luottamuksen ja käyttää sitä seuraavana päivänä hyväkseen.
Olemme nyt nimettömiä, ja vaikuttaa siltä,
että Kevinin ja Madelynin salasuunnitelman lisäksi Jadejha jahtaa meitä.
Maalitetaan hänet.
Äänestän Rachelia!
Madelyn.
Gianna manipuloijapalkinnon voittajaksi.
"Ja palkinnon voittaja on…"
Gianna ja Jadejha?
Jes! En ole ikinä ollut näin iloinen siitä, etten voittanut.
Muut varmaankin miettivät, ketkä ovat todennäköisimmät voittajat.
Joko Jadejha tai Gianna. -Joo.
Jadejha? Tämähän on kiinnostavaa.
Toivottavasti tämä estää Giannan pyrkimykset päästä supervaikuttajaksi.
Ainakin kaksi pitää Giannaa manipuloijana. -Niinpä.
Miten Gianna voi olla aidoin, lojaalein ja manipuloija?
Ehkä kaikki ovatkin koko ajan nähneet saman kuin minä.
Ehkä hänen manipulointinsa on ollut selvää.
Muut ovat nyt enemmän huolissaan siitä,
että Gianna ja Jadejha ovat manipuloijia, kuin minun manipuloinnistani.
Nyt tulee hyvää settiä.
Arvaatte varmasti, että säästimme parhaan makupalan illan viimeiseksi palkinnoksi.
Tämä on voittajalle kehno palkinto.
Tämä palkinto tuo kaikkien huomion. Tätä ei kukaan halua voittaa.
Ei juuri ennen seuraavaa arviointia.
Jokainen äänestää nyt strategisesti.
Tämän voittajan peli on pelattu.
Giannan selkään täytyy saada maalitaulu.
Jos kaikki uskovat Giannan voittoon, ongelma ratkeaisi pudottamalla hänet.
Äänestän Circlen voittajaksi Giannaa.
Jos valitsen Giannan, hänestä tulee muille suurempi uhka. Hän sai jo kolme palkintoa.
Haluan äänestää Jadejhan "Huokuu Circlen voittajaa" -voittajaksi.
Rachel voisi voittaa Circlen.
Hän on pelannut tähän asti tosi hyvin. Valitsen Rachelin.
Gianna haluaisi äänestää Keviniä.
"Ja palkinnon voittaja on…"
Vittu.
En tykkää tästä yhtään. Nyt olen kaikkien maalitauluna.
Onneksi emme me. -Luojan kiitos.
Olin aivan varma, että tämä tulisi meille. Iso juttu.
Valtava juttu arviointia ajatellen. -Luojan kiitos.
Onneksi se en ollut minä.
Rachel! Sait selkääsi maalitauluista suurimman.
Tämä on uhkaavaa.
Jos kaikki miettivät, että Rachel voisi voittaa koko pelin…
Muut haluavat pudottaa minut tänään.
Se tarkoittaa, että minun täytyy tänään päätyä salaiseksi supervaikuttajaksi.
Ei Circleä voi voittaa kahta kertaa, Rachel.
Nauti voitostasi nyt.
"Onnittelut kaikille voittajille."
Onneksi olkoon, Rachel.
Kerrankin sanon, että kiitos tästä hauskasta pikku pelistä.
En voittanut palkintoa, mutta ei se mitään.
Minua ei selvästikään pidetä nyt uhkana, ja se on hieno asia.
En tykännyt tuosta pelistä.
Tuo peli teki Rachelista maalitaulun.
On Circlen toiseksi viimeinen päivä.
Tässä vaiheessa osa porukasta alkaa rakoilla,
mutta nyt siitä ei ole merkkiäkään, vai mitä, Rachel?
No niin. Tämä on minun, ja kaadan sinullekin vähän, kulta.
Päivätreffit saavat luvan loppua, sillä täältä tulee Madelyn.
Circle-chatin eilisen riidan jälkeen tämä ei ehkä suju hyvin.
En halunnut olla sellainen, joka riitelee Circle-chatissa,
mutta Rachel päätti ilmaista nimenomaan siellä, ettei luota minuun.
Haluan vain selvittää, mitä tapahtui, ja voimmeko jatkaa siitä eteenpäin.
Ei meidän tarvitse olla bestikset, mutta mitä ihmettä?
Niin sitä pitää.
Circle, aloita keskustelu Rachelin kanssa.
Tämä on sinun ja tämä minun.
"Madelyn kutsui sinut yksityiskeskusteluun."
Minä sanoin ehkä asioita, ja sinäkin ehkä sanoit.
Paiskoimme pöytään epätotuuksia toisistamme.
Circle, avaa yksityiskeskustelu Madelynin kanssa. Täällä ollaan.
Viesti: "Hei, Rachel. Yllätyit varmaankin yhteydenotostani.
En tullut solmimaan valeliittoa, vaan haluan vain totuuden.
Miksi käännyit minua vastaan?"
"Teinkö minä jotain, vai oliko kyse vain pelistä?"
Olisin kysynyt samaa.
Tavallaan kuitenkin tarvitsen häntä,
koska todennäköisimmäksi voittajaksi päätyminen teki minusta maalitaulun.
Garret hyväksyisi kaikki keinot, kunhan vain voitan.
Viesti:
"Hei, Madelyn! Onpa kiva, että otit yhteyttä.
Aluksi halusin sanoa, että viimeksi arvioin sinut korkealle -
ja järkytyin lopullisesta sijoituksestasi."
"Juttelin Garretin kanssa tunteellisesti.
Kerroimme kaikenlaista, ja hän mainitsi, että et ehkä ole puolellani." Surunaama.
Älä nyt viitsi!
Hän syöttää minulle täyttä paskaa. Tiedän sen.
Viesti:
"Eihän tuossa ole mitään järkeä.
Ainoa rikkomani liitto oli liitto Andyn kanssa,
ja rikoin sen pelastaakseni meidät molemmat.
Olen ollut tosi lojaali sekä sinua että Keviniä kohtaan."
"Hoidin sinut ja Kevinin hyviin väleihin.
Luulin, että olimme läheisemmät kuin sinä ja Garret.
Murruin, kun kuulin erehtyneeni, mutta kiitos rehellisyydestä."
Minä kuolen täällä. Totta, hän pelasti minut.
Hän pelasti minut Kevinin suhteen.
Suoraan sanottuna olin Garretin kelkassa vain suojellakseni Giannaa.
Halusin tietää, mitä he juonivat. Olen nyt tunteiden vallassa ja hämmentynyt.
Tämä alkaa olla…
Vasta tässä vaiheessa tajuaa, että kaikki ovat tunteiden vallassa.
Kaikki ovat rikottujen liittojen järkyttämiä,
mutta Garret käski minua voittamaan tämän pelin.
Poikani käskivät minua voittamaan,
ja ainoa tapa voittaa on pelata.
Jos se tarkoittaa riskin ottamista minut aiemmin pelastaneen suhteen,
ehkä vain otan sen.
Viesti: "Olen tukenut sinua profiilien vaihtamisen jälkeen.
Kaikista estettävistä pelaajista me päätimme yhdessä." "Me" isolla.
"Nyyhkytin jutellessani Garretin kanssa, ja kun näin hänen videonsa, itkin lisää.
Annoin Circle-chatissa tunteilleni vallan, vaikka ei olisi pitänyt."
"Olen tosi pahoillani. #IkuisetVaihtoSiskot".
Nyt alan tavallaan uskoa häntä.
Viesti:
"Samastun siihen, että välillä tunteet ottavat vallan.
Minun ei olisi pitänyt sanoa sitä, mitä sanoin #CircleChatissa."
"Anteeksipyyntö hyväksytty. Minäkin olen pahoillani. #IkuisetVaihtoSiskot.
#MennäänEteenpäin". Täydellistä.
Ymmärrämme molemmat, että joskus tunteet jylläävät. Tämä on peliä.
Sinä tiedät sen. Minä tiedän sen. Tämä on peliä.
En tiedä, luotanko häneen oikeasti, mutta nyt pelataan todennäköisyyksillä,
ja luulen saaneeni juuri Rachelin puolelleni.
Kuka tietää? En minä ainakaan.
No niin. Rachel on taas pelissä. Garret, täällä ollaan!
Pojat, minä olen nyt oma itseni.
Kuten huijarit sanovat.
Circlen opintopiiri on avattu.
K Fernin lukiessa suurta oikeinhengityskirjaa -
jotkut kirjoittavat päiväkirjaa ja toiset moniajavat.
Gianna lukee kirjaansa vuoroissa. Älkää nyt itseänne teloko.
Ja Rachel…
Rachel jätti koko opintopiirin väliin.
Circle tulee väliin toistaiseksi tärkeimmällä ilmoituksella.
"Ilmoitus!" -Hei.
Tämä päivä on Circlen tärkeimpiä.
En ollut vielä valmis arviointiin!
Olipa se stressaavaa.
"Pelaajat, arvioitte nyt toisenne."
Ei!
Se on menoa nyt.
Minulla on sopimus Madelynin kanssa.
Samoin Giannan kanssa. Pidämme toistemme puolia.
Luotanko molempiin? Vai ehkä toiseen?
Olen antanut arvioinnista tosi paljon tyhjiä lupauksia.
Olen valehdellut niin paljon, etten tiedä, miltä minusta oikeasti tuntuu.
Olen hiton hermostunut. -Pelataan taktisesti ja strategisesti.
"Ensimmäiseksi arvioidusta pelaajasta tulee salainen supervaikuttaja."
Olen tosi hermona.
Yksi ihminen voi pudottaa kenet tahansa. -Vaikuttajaksi täytyy saada oikea pelaaja.
Tästä eivät panokset kovene. -Näin on.
Minulla on perhosia vatsassa.
Minulle on tärkeää, että vaikuttajaksi nouseva pelaaja -
jahtaa jotakuta muuta kuin minua.
Circle, avaa arviointi.
Circle, lukitse Rachel Giannan ykkössijalle.
Hän pitänee meidät turvassa. Vaikka olemmekin uhka…
Hän ottaa mieluiten meidät maaliviivalle.
Circle, aseta Gianna ensimmäiselle sijalle.
Toivottavasti olen oikeassa sinun suhteesi, Gianna.
Lukitaan Kevin ykköseksi.
Lupasin arvioida Jadejhan ja Tierran ykköseksi,
mutta nyt minun täytyy olla itsekäs.
Liittoni Kevinin kanssa on vanhempi, ja hän on todistanut pitävänsä puoliani.
Minun täytyy jatkaa hänen puolellaan.
Circle, lukitse ykkössijalleni Madelyn.
Hän on tärkein liittolaiseni,
ja jos hän päätyy ykköspaikalle, minä pääsen varmaankin finaaliin.
Circle, lukitse ykkössijalleni Tierra.
Loppupelissä kukaan ei ole turvallinen,
joten mietin, kuka voisi olla turvallisin.
Tierrasta en aisti selkäänpuukottajaviboja.
Circle, lukitse kärkisijalleni Jadejha.
Uskon, että Jadejha pysyy suunnitelmassa. Gianna saisi lähteä kotiin.
Haluaisin asettaa Giannan kakkoseksi.
Minun täytyy sivuuttaa meidän koko historiamme.
Unohdan vihanpidon ja kiukun sekä keskityn viimeaikaisiin tapahtumiin.
Uskon, että jos Gianna päätyisi valta-asemaan,
pysyisin pelissä.
Circle, lukitse Madelyn Giannan kakkossijalle.
Madelyn ei ole pelaajista turvallisin, mutta hän antoi arvokasta tietoa.
Uskomme, että jos hän olisi vaikuttajana, me olisimme turvassa.
Hänellä on Giannaa tärkeämpiä kohteita. -Jep.
Annetaan kolmas sija Rachelille.
Tämä saa minut hiukan levottomaksi,
mutta Rachel pyysi kyllä anteeksi, ja meillä on pitkä historia.
Aseta Madelyn kolmannelle sijalle.
Haluan uskoa, että keskustelumme oli rehellinen.
Haluan uskoa, että kaikki on hyvin välillämme.
Lukitaan Kevin Giannan nelossijalle.
Kevinin haave on olla salainen vaikuttaja.
Silloin hänen ei tarvitsisi selitellä, miksi rikkoo liittonsa.
Emme voi päästää Keviniä lähellekään kärkisijoja,
koska emme voi luottaa häneen salaisena vaikuttajana.
Circle, aseta Jadejha viimeiseksi.
Haluan varmistaa, ettet sinä ole vaikuttaja.
Haluaisin sijoittaa Giannan viimeiseksi.
Kahden edellisen estämisen jälkeen en tiedä,
oliko Gianna lojaali minulle vai yrittikö hän vain heikentää minua.
Jokin tässä koko jutussa haiskahtaa.
Circle, lähetä arviointini.
"Arvioinnit ovat valmiit."
Olen tehnyt kovasti töitä.
Nyt nähdään, oliko siitä mitään hyötyä.
Se oli siinä!
Tämä ratkaisee, kenestä tulee salainen supervaikuttaja.
Haluan mennä piiloon.
Joku saa pidäkkeettömän vallan. Toivottavasti se olen minä.
Nyt tämä on Circle-jumalten käsissä.
Olemme pelanneet täällä parhaamme mukaan ja toivomme pärjäävämme vielä hetken.
Kilpajuoksu kohti finaalia lähestyy loppuaan,
ja pelaajat uskaltavat jo haaveilla maalista.
Alamme olla maaliviivalla.
Mieti koko matkaa tähän pisteeseen. -Voi luoja.
Olimme Manhattanilla katuporan kanssa kuopan pohjalla,
hikoilemassa putkien keskellä…
Jos voitamme 100 000 dollaria, ehdotan Italian-matkaa.
Kävisimme kotimaassa.
En ajatellutkaan tuota. Olisi kiva viedä isä ja äitikin.
Otin kristallipallon kertomaan minusta supervaikuttajana.
Näen itseni voittamassa sata tonnia.
Perheeni… Poikani, Phil, ja äitini.
Voittorahoilla voisimme tehdä paljon.
Niiden avulla voisimme auttaa lapsiamme ja olla heidän kanssaan enemmän.
Se olisi upeaa. Niin hyvää, etten halua edes ajatella sitä.
Yhteinen tavoitteemme on aina ollut maksaa vanhempiemme asuntolaina.
Sehän on kuin jokaisen lapsen haave.
Huolehtisimme niistä, jotka huolehtivat meistä.
Eli isästä ja äidistä. Se on selvä peli.
Illan tullen pelaajat alkavat kunnolla käsittää,
että seuraava estäminen on tähän asti suurin.
En osaa sanoa, keneen luottaisin.
Voi pojat.
On liian aikaista miettiä, kenet estäisimme.
Yhden sijoituksen ero voi osoittautua tosi tärkeäksi.
On mahdollista, että olen päässyt näin pitkälle, mutta en voita.
Sitten kaikki työ on valunut hukkaan.
Joko pääsemme jatkoon tai sitten emme. Toivottavasti pääsemme.
Jos minä putoan, haluan pystyä sanomaan, että sain ainakin Justin-pöllön valmiiksi.
"Ilmoitus!"
Ei! Nyt se tapahtuu!
Onko tämä sitä, mitä luulen? -Täsmälleen sitä.
Tämä on toistaiseksi pelin tärkein ilmoitus.
Nyt se tulee.
"Tänään arvioinnin tuloksia ei paljasteta."
Sen me jo päättelimmekin. Muuten olisi vaikeaa vaikuttaa salassa.
Muilla sijoilla ei ole väliä. Tässä täytyy olla ykkönen.
"Parhaiten arvioidusta pelaajasta tulee salainen supervaikuttaja."
Joku saa vallan lähettää jonkun toisen kotiin noin vain.
Sydämeni on kirjaimellisesti peppuvaossani.
"Hän valitsee yksin, kenet estetään."
Ja se hermostuttaa ihan älyttömästi.
Se on paljon valtaa.
Tässä vaiheessa peliä tuo on kuin Graalin malja.
Anna sen olla joku, joka säästää minut.
"Kärkipelaajalle kerrotaan, että hän on salainen supervaikuttaja… nyt."
Nyt hetikö? Siis ihan nyt nyt?
Tämän eteen kaikki ovat juonineet ja kamppailleet.
Anna sen olla me.
"Ilmoitus!" -Älä viitsi, Circle.
Tiedän, että kaikki tärisevät. Kämmenet hikoavat ja vatsassa kiertää.
Jokaisella sama juttu.
ET OLE SALAINEN SUPERVAIKUTTAJA
Ei!
SINÄ ET OLE SALAINEN SUPERVAIKUTTAJA
Teit parhaasi, Tierra.
Päätös on nyt jonkun muun käsissä.
Vattu!
"Sinä et ole salainen supervaikuttaja."
Onpa perseestä.
Ehkä valta meni Madelynille.
Madelyn? Ehkä se on hän.
Haluan Giannan vaikuttajaksi nyt kipeämmin kuin koskaan ennen.
Muuten ollaan vaarallisilla vesillä.
Kerro hyviä uutisia. -Meistä irtoaisi vielä.
En ole turvassa, vaikka vaikuttaja olisi kuka.
Pakko olla me. -Minut haluan vain.
Britney Spears?
Anna tulla nyt jo.
"Sinä et ole salainen supervaikuttaja."
Kuka helvetti se on? -Emme me.
SINÄ OLET SUPERVAIKUTTAJA
Eikä!
Minä jatkan finaaliin! Jes!
"Kenet haluaisit estää?"
Nyt täytyy miettiä, kuka on minulle suurin uhka.
Gianna täytyy ehkä estää, koska hän on ollut monta kertaa vaikuttajana.
Meidän on pakko selvitä tästä. -Sata tuhatta dollaria, veliseni.
Rachelista en ole varma.
Sen typerän pelin takia ihmisillä on syitä lähettää minut kotiin.
Sitten on Jadejha.
En minä ole kenellekään suurin uhka.
En usko, että Jadejha on puolellani yhtä tiukasti kuin hän väittää olevansa.
Tierra…
Tästä pelistä ei koskaan tiedä.
En luota häneen.
Kevin…
Tämä käy koko ajan älyttömämmäksi.
Voisin ehkä olla turvassa, mutta suoraan sanottuna en tiedä.
En tiedä, luotanko tällä hetkellä kehenkään.
"Sinun on estettävä valitsemasi pelaaja kasvotusten."
Ei!
En halua tehdä sitä kasvokkain.
Tämä oli vaikea päätös, mutta…
Tiedän, kenet estän.
"Ilmoitus!"
Ei voi taas tulla ilmoitusta! Mitä hittoa täällä tapahtuu?
Nämä ilmoitukset… -Mitä helvettiä? Jatkuvalla syötöllä.
Hiusrajani nousee päivä päivältä.
Voi luoja.
Joko ilmoitukset riittäisivät? -Hitto, onko estopäätös tehty?
Haluan saada tilaisuuden voittaa koko jutun.
"Pelaajat, salainen supervaikuttaja on tehnyt päätöksensä."
Nytkö jo? Pyhät pyssyt!
Voi luoja.
Putoaja voi olla kuka tahansa, mutta toivo elää yhä.
Jotkut olivat varmasti valinneet minut jo valmiiksi.
"Hän on matkalla estämään yhden teistä."
Voi hemmetti, Circle!
Tuleeko hän tänne? -Hyvänen aika! Ei voi olla totta!
Estäminen kasvokkain! Voi pyhä perse!
Pyhät pyssyt!
Antaa tulla vain.
Toivottavasti hän ei ole tulossa tänne.
Sydämeni hakkaa ihan täysillä.
Minä seison tässä. Jos tulet tänne, näet tämän.
Voi taivas.
Se on menoa.
Olemme tosi lähellä. -Ihan helvetin lähellä.
TULOSSA
Seuraavassa jaksossa: Madelyn tekee viimeisen eston kasvokkain.
"Ilmoitus!"
Finaalin lähestyessä selviää loppuviisikon kokoonpano.
Finaalin palaavat estetyt pelaajat sekä vanhat ystävät, vastustajat ja valheet.
Sen jälkeen kruunataan Circlen voittaja, joka saa 100 000 dollarin palkinnon.
Tekstitys: Riku Kanninen